Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Olaszország EGF/2012/007 IT/VDC Technologies referenciaszámú kérelme) /* COM/2014/0119 final */





INDOKOLÁS A 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet[1] 12. cikke a pénzügyi keret vonatkozó fejezeteinek felső korlátain felül legfeljebb évi 150 millió EUR erejéig (2011-es árakon) lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. A 2013. december 31-ig benyújtott kérelmek esetében az EGAA-ból való hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet tartalmazza[2]. 2012. augusztus 31-én Olaszország a De Tomaso VDC Technologies SpA vállalatnál és annak egy olaszországi beszállítójánál történt elbocsátásokat követően „EGF/2012/007 IT/VDC Technologies” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelem alapos vizsgálatát követően a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2012/007 Tagállam || Olaszország 2. cikk || a) Elsődlegesen érintett vállalat || VDC Technologies SpA Beszállítók és az ellátási lánc következő szintjein álló gyártók || 1 Tárgyidőszak || 2012.02.26.–2012.06.25. A személyre szabott szolgáltatások kezdetének időpontja || 2012.11.30. A kérelem benyújtásának időpontja || 2012.08.31. A referencia-időszakban történt elbocsátások száma || 1 164 A referencia-időszak előtti és utáni elbocsátások száma || 54 Összes támogatható elbocsátás || 1 218 Az intézkedés által várhatóan érintett, elbocsátott munkavállalók száma || 1 146 A személyre szabott szolgáltatásokhoz kapcsolódó kiadások (EUR) || 5 698 620 Az EGAA végrehajtásához kapcsolódó kiadások[3] (EUR) || 323 350 Az EGAA végrehajtásához kapcsolódó kiadások (%-ban) || 5,4 % Teljes költségvetés (EUR) || 6 021 970 EGAA-hozzájárulás (50 %) (EUR) || 3 010 985 1. A kérelmet 2012. augusztus 31-én nyújtották be a Bizottságnak, és 2013. szeptember 6-ig további információkkal egészítették ki. 2. A kérelem az 1927/2006/EK rendelet 2. cikkének a) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat 3. Az érintett vállalatok a VDC Technologies SpA és egy beszállító, a Cervino Technologies Srl, amely 100%-ban a VDC Technologies SpA leányvállalata. A VDC Technologies SpA televíziókészülékeket, televízió-képernyőket és -kijelzőket, valamint légkondicionáló berendezéseket gyártott. A Cervino Technologies Srl televíziókészülékek, televízió-képernyők és -kijelzők esetében használt műanyag betéteket gyártott. Az érintett gazdasági ágazatok a NACE[4] 26. ágazatba (Számítógép, elektronikai, optikai termék gyártása), illetve a NACE 27- ágazatba (Villamos berendezés gyártása) tartoznak. 4. Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat bizonyítása érdekében Olaszország azzal érvelt, hogy az EU-ban az érintett ágazatokban súlyos gazdasági fennakadások fordultak elő az egyes harmadik országok, mindenekelőtt Kína által támasztott verseny fokozódása következtében. 5. 2008 és 2011 között a Kínából az EU-27-be irányuló behozatal volumene a SITC[5] 76. osztályába (Híradás-technikai-, hangrögzítő és -lejátszókészülék és berendezés) sorolt termékeket tekintve 18,7%-kal nőtt. Ugyanebben az időszakban az EU-27-be irányuló kínai behozatal részesedése 44%-ról 52,2%-ra nőtt[6]. A világkereskedelem szerkezetében bekövetkezett e változás valóban jelentős hatást tudott gyakorolni a foglalkoztatás szintjére, mivel az EU-ban a számítástechnikai, elektronikus és optikai termékek előállításának ágazatában 2008 és 2011 között mintegy 121 000 munkahely szűnt meg, ami 7%-os csökkenésnek felel meg[7]. Az elbocsátások számának igazolása és a 2. cikk a) pontjában előírt kritériumok teljesítése 6. Olaszország e kérelmet az 1927/2006/EK rendelet 2. cikkének a) pontjában meghatározott beavatkozási kritériumok alapján nyújtotta be, amelyek szerint az alapból akkor lehet támogatást nyújtani, ha egy négyhónapos időszak alatt egy tagállamban működő vállalattól – beleértve annak beszállítóit és az ellátási lánc következő szintjein álló gyártókat– legalább 500 munkavállalót elbocsátanak. 7. A kérelem arra hivatkozik, hogy a 2012. február 26. és 2012. június 25. közötti négyhónapos referencia-időszakban 1164 főt, a referencia-időszakon kívül – de ugyanannak a csoportos létszám-leépítési eljárásnak a keretében – további 54 főt bocsátottak el a VDC Technologies vállalattól. Valamennyi elbocsátottat az 1927/2006/EK rendelet 2. cikke (2) bekezdésének második francia bekezdése alapján vették számításba. Az elbocsátások előre nem látható jellegének bizonyítása 8. Az olasz hatóságok állítása szerint, míg 2007-től 2009 végéig volumenét tekintve a VDC Technologies volt az EU egyik legjelentősebb televíziókészülék-gyártója, 2009 végére a VDC Technologies SpA végleg beszüntette minden tevékenységét Anagniban (Frosinone) található üzemében, és a munkavállalók a cassa integrazione guadagni (CIG) rendszerben[8] részesülhettek. Az olasz hatóságok szerint e helyzetet számos tényező idézte elő, mint például a plazmaképernyős televíziók iránti keresletnek az LCD-képernyős készülékek népszerűségének növekedésével párhuzamosan történő visszaesése, az euró/dollár kedvezőtlen átváltási feltételei 2008-tól kezdődően, valamint a televíziókészülékek piaci árának (részben a gyártási költségek mérséklődése nyomán bekövetkezett) csökkenése. 9. A VDC Technologies SpA újraindítása érdekében különféle intézkedéseket hoztak, és 2010-ben, illetve 2011-ben egy potenciális vevővel tárgyalások indultak a vállalat átvételéről. Mivel azonban a hitelezőkkel nem sikerült megállapodni, a VDC Technologies SpA 2012. június 25-én csődöt jelentett. A Cervino Technologies Srl 2012. szeptember 5-én jelentett csődöt. Az elbocsátó vállalatok és a támogatásra jogosult munkavállalók meghatározása 10. A kérelem 1218 elbocsátásra vonatkozik (1164 elbocsátásra a VDC Technologies SpA -nál és 54-re a Cervino Technologies Srl-nél). 11. Az olasz hatóságok becslése szerint az elbocsátott munkavállalók közül 1146 személyt érint a személyre szabott szolgáltatások koordinált intézkedéscsomagja. 12. A támogatásra jogosult munkavállalók megoszlása a következő: Kategória || Szám || Százalék Férfiak || 1 057 || 92,2 Nők || 89 || 7,8 Uniós állampolgárok || 1 145 || 99,9 Nem uniós állampolgárok || 1 || 0,1 15–24 éves korcsoport || 0 || 0,0 25-54 éves korcsoport || 713 || 62,2 55-64 éves korcsoport || 432 || 37,7 64 évesnél idősebbek || 1 || 0,1 13. A támogatásra jogosult munkavállalók közül 69 küzd tartós egészségügyi problémával, vagy él fogyatékossággal. 14. A foglalkozási csoportok szerinti megoszlás a következő: Kategória || Szám || Százalék Technikusok és hasonló végzettségű egyéb szakmunkaerő || 1 097 || 95,7 Adminisztratív támogatást nyújtó munkavállalók || 27 || 2,4 Szolgáltatást nyújtó és értékesítést végző munkavállalók || 22 || 1,9 15. Az 1927/2006/EK rendelet 7. cikkének megfelelően Olaszország megerősíti, hogy az EGAA végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz és fog is alkalmazni. Az érintett terület, valamint az ott működő hatóságok és érdekelt felek bemutatása 16. A VDC Technologies SpA és a Cervino Technologies Srl üzemei, amelyeket a leépítések érintenek, Frosinone (NUTS III szint, ITI45) megyében, Lazio (NUTS II szint, ITI4) régióban találhatók. 17. Az intézkedések végrehajtásával megbízott hatóságok az olasz Munkaügyi és Szociálpolitikai Minisztérium és Lazio régió (Foglalkoztatáspolitikai, Képzési és Pályaorientációs Főigazgatóság). 18. Az olasz hatóságok a helyi és regionális hatóságok (önkormányzatok, tartomány, régió) képviselőiből és a szakszervezetekből (CGIL USB, CISAL, CISL, UIL, UGL), valamint a munkáltatói szervezetekből álló helyi támogató hálózatot hoztak létre. Az elbocsátások várható hatása a helyi, a regionális és az országos foglalkoztatásra 19. Az olasz hatóságok szerint Lazio régióban a gazdasági tevékenységet és a foglalkoztatást súlyosan érintette a globalizáció. 2011-ben a regionális GDP 0,3%-kal esett vissza[9], és a 2012 első felére vonatkozó adatok tanúsága szerint a régió fő ipari ágazataiban is visszaesés következett be (-28,3% a kőolajtermékek, -19% a közlekedési eszközök, -6,3% a vegyipari termékek és -0,7% az elektronikai termékek esetében[10]). Lazióban az összfoglalkoztatás 0,2%-kal csökkent 2011-ben, míg 2012 első negyedévében 0,7%-kal. Lazióban a munkanélküliségi ráta a 2009. évi 8,5 %-ról 2012-re elérte a 10,8 %-ot[11]. 20. E súlyos gazdasági helyzet hatásainak mérséklése érdekében az olasz hatóságok széles körben kihasználták a különböző eszközöket, például a CIG-et. Az olasz hatóságok szerint 2012 első hét hónapjában a teljes CIG-támogatás 31%-kal nőtt Lazióban, ami meghaladta az Olaszország egészére vonatkozó adatokat. Frosinone megyében az ipari ágazatokban a munkaórák száma jelentősen nőtt (1,9 millióról 3,9 millióra). 21. Az iparban történt elbocsátásokat így a munkavállalók számának zsugorodásával jellemezhető regionális és helyi helyzet fényében kell szemlélni. Az olasz hatóságok arra számítanak, hogy az elbocsátások jelentős negatív hatást fognak gyakorolni a terület munkaerőpiacára, és súlyosbítják annak gazdasági helyzetét, különösen a vállalat beszállítói körében. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel mutatott kiegészítő jelleg 22. Az alábbi intézkedések együttesen összehangolt csomagot alkotnak, amely az elbocsátott munkavállalóknak a foglalkoztatásba történő visszailleszkedését célzó, személyre szabott szolgáltatásokból áll: – Pályaorientációs tanácsadás és készségek felmérése (Orientamento professionale/bilancio di competenza): Valamennyi, az intézkedések által érintett munkavállaló személyre szabott információt kap, tanácsadásban és mentorálásban részesül a helyi foglalkoztatási központokon keresztül, melyek közvetítőként szolgálnak a munkavállalók és a pályaorientációs tanácsadók között. – Képzés (Formazione): Valamennyi, az intézkedések által megcélzott munkavállaló részt vesz olyan területekre irányuló képzéseken, amelyek kedvező fejlődési kilátással rendelkeznek, és amelyek megfelelnek a munkaerőpiac szükségleteinek. – Személyre szabott szolgáltatások (Servizi alla persona/Voucher di conciliazione): Amennyiben eltartott személyeket (gyermekeket, idős vagy fogyatékkal élő személyeket) gondozó munkavállalók vesznek részt az intézkedésekben, az eltartott személyek gondozási költségeihez való hozzájárulásként 1 000 EUR átalányösszegű juttatásban részesülnek. – Földrajzi mobilitási bónusz (Bonus per la mobilità territoriale): Azok a munkavállalók, akik lakóhelyüktől több mint 100 km-re lévő vállalatnál helyezkednek el, legfeljebb 5000 EUR összegű mobilitási juttatást kapnak a költözési és utazási költségek fedezésére. A juttatás kifizetésének feltétele a felmerült költségeket bizonyító dokumentumok bemutatása. Az alapok elosztását rendszeres ellenőrzéssel felügyelik. – Vállalkozásindítási támogatás (Supporto all’imprendiorialità): A munkavállalók pályázaton vesznek részt, melyen bemutatják üzleti projektjüket. A laziói üzleti innovációs központ (BIC Lazio) kiválasztja a támogatandó projekteket, amelyeknek a BIC Lazio jogi, adminisztratív, marketing- és pénzügyi tanácsadást biztosít, továbbá munkavállalónként legfeljebb 2000 EUR hozzájárulást nyújt a vállalkozásindítási költségek és a BIC Lazio által nyújtott szolgáltatások fedezésére. – Munkaerő-felvételi bónusz (Bonus assunzione): Az elbocsátott munkavállalókat határozatlan vagy legalább 24 hónapra szóló határozott idejű szerződéssel alkalmazó vállalkozások maximum 6000 euró erejéig munkaerő-felvételi ösztönzést kapnak. – Részvételi juttatás (Indennità di partecipazione): Az álláskeresési és képzési programokban részt vevő munkavállalók átlagosan havi 500 EUR részvételi juttatást kapnak legfeljebb négy hónap erejéig. A juttatások összegét az intézkedések keretében való aktív részvétel alapján számítják ki. 23. Az EGAA végrehajtásához kapcsolódó, a kérelemben az 1927/2006/EK rendelet 3. cikke szerint feltüntetett kiadások előkészítő, irányítási és ellenőrzési, valamint tájékoztatási és népszerűsítési tevékenységekre terjednek ki. 24. Az olasz hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Az olasz hatóságok az összköltséget 6 021 970 EUR-ra, ebből a személyre szabott szolgáltatásokhoz kapcsolódó kiadásokat 5 698 620 EUR-ra, az EGAA végrehajtásához kapcsolódó kiadásokat pedig 323 350 EUR-ra (az összköltség 5,4 %-ára) becsülik. Az EGAA-ból igényelt teljes hozzájárulás összege 3 010 985 EUR (az összköltség 50 %-a). Intézkedések || Az érintett munkavállalók becsült száma || Becsült költségek (egy támogatásra jogosult munkavállalóra) (EUR-ban) || Összköltség (EGAA és nemzeti társfinanszírozás) (EUR) Személyre szabott szolgáltatások (az 1927/2006/EK rendelet 3. cikkének első bekezdése) Pályaorientációs tanácsadás és készségek felmérése (Orientamento professionale/bilancio di competenza): || 1 146 || 470 || 538 620 Képzés (Formazione): || 1 146 || 2 000 || 2 292 000 Személyre szabott szolgáltatások (Servizi alla persona/Voucher di conciliazione): || 150 || 1 000 || 150 000 Földrajzi mobilitási bónusz (Bonus per la mobilità territoriale): || 42 || 5 000 || 210 000 Vállalkozásindítási támogatás (Supporto all’imprendiorialità): || 300 || 2 000 || 600 000 Munkaerő-felvételi bónusz (Bonus assunzione): || 300 || 6 000 || 1 800 000 Részvételi juttatás (Indennità di partecipazione): || 54 || 2 000 || 108 000 A személyre szabott szolgáltatások részösszege || || 5 698 620 Az EGAA végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Előkészítő tevékenységek || || 40 350 Irányítás || || 100 000 Tájékoztatás és népszerűsítés || || 35 000 Ellenőrzési tevékenységek || || 148 000 Az EGAA végrehajtásához kapcsolódó kiadások részösszege || || 323 350 Becsült költségek összesen || || 6 021 970 EGAA-hozzájárulás (az összköltség 50 %-a) || || 3 010 985 25. Olaszország megerősíti, hogy a fent leírt intézkedések kiegészítik a strukturális alapok által finanszírozott intézkedéseket, valamint hogy megelőzi a kettős finanszírozást. Az érintett munkavállalóknak nyújtott, személyre szabott szolgáltatások kezdetének tényleges vagy tervezett időpontja 26. Olaszország 2012. november 30-án kezdte meg az érintett munkavállalók részére az EGAA általi társfinanszírozásra javasolt, koordinált csomagba foglalt, személyre szabott szolgáltatások nyújtását. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultáció során követett eljárások 27. Az olasz hatóságok szerint valamennyi érintett szociális partner részt vett a 2013 januárjában az országos és regionális hatóságok által rendezett találkozón, mely során megvitatták az elbocsátott munkavállalók munkaerő-piaci visszatérését célzó intézkedéseket. A szociális partnerek megbeszéléseire 2013 júniusában került sor, és számos helyi partner részvételével helyi támogató hálózat jött létre. 28. Az olasz hatóságok megerősítették, hogy a nemzeti és uniós jogszabályokban a csoportos létszámleépítések vonatkozásában előírt követelmények teljesültek. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 29. Az 1927/2006/EK rendelet 6. cikkében foglalt kritériumok tekintetében az olasz hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · bizonyították, hogy az intézkedések az egyes munkavállalóknak nyújtanak segítséget, és nem vállalkozások vagy ágazatok szerkezetátalakítására irányulnak, · megerősítették, hogy a fent említett támogatható intézkedésekre más uniós pénzügyi eszközből nem folyósítanak támogatást. Irányítási és kontrollrendszerek 30. Olaszország értesítette a Bizottságot, hogy a pénzügyi hozzájárulást országos szinten az olasz Munkaügyi és Szociálpolitikai Minisztérium (az aktív és passzív szakpolitikákkal foglalkozó főosztály) irányítja majd, melyen belül egy osztály (ufficio) irányító hatóságként, egy másik igazoló hatóságként, egy harmadik pedig ellenőrző hatóságként működik. Az irányító hatóság regionális szinten közreműködő szervezete Lazio régió lesz. Olaszország kérelmében részletesen bemutatta az irányítási és ellenőrzési rendszert, külön kitérve az országos és regionális szinten érintett szereplők feladataira. Finanszírozás 31. Olaszország kérelme alapján az összehangolt, személyre szabott szolgáltatási csomaghoz javasolt EGAA-hozzájárulás (beleértve az EGAA végrehajtásához kapcsolódó kiadásokat) 3 010 985 EUR, amely az összköltségek 50 %-át teszi ki. A Bizottság által az alap terhére javasolt forrásallokáció az Olaszország által rendelkezésre bocsátott információkon alapul. 32. Figyelembe véve az EGAA-ból folyósítható pénzügyi hozzájárulásnak az 1311/2013/EU, Euratom tanácsi rendelet 12. cikke szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget folyósítsák az EGAA-ból. 33. Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja értelmében[12]. 34. A Bizottság a 2014. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2013. december 2-i intézményközi megállapodás 13. pontjának megfelelően. A kifizetési előirányzatok forrása 35. A jelenlegi kérelemben igényelt 3 010 985 EUR összegre a 2014. évi költségvetésben az EGAA költségvetési sorában előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Olaszország EGF/2012/007 IT/VDC Technologies referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel a az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[13] és különösen annak 12. cikke (3) bekezdésére, tekintettel a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, az Európai Parlament, a Tanács és a Bizottság közötti 2013. december 2-i intézményközi megállapodásra[14] és különösen annak 13. pontjára, tekintettel az Európai Bizottság javaslatára[15], mivel: (1) Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak a munkaerőpiacon történő ismételt beilleszkedéshez. (2) Az EGAA éves maximális összege (2011-es árakon számítva) az a 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet[16] 12. cikkében meghatározottaknak megfelelően 150 millió EUR. (3) Olaszország a VDC Technologies SpA vállalatnál és annak egy beszállítójánál történt elbocsátásokra tekintettel 2012. augusztus 31-én az EGAA igénybevételére irányuló kérelmet nyújtott be, majd 2013. szeptember 6-ig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 3 010 985 EUR rendelkezésre bocsátására tesz javaslatot. (4) Az EGAA-t tehát igénybe kell venni az Olaszország által benyújtott kérelem alapján történő pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból (EGAA) 3 010 985 EUR összeg igénybevételére kerül sor kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. az Európai Parlament részéről a Tanács részéről az elnök az elnök [1] HL L 347., 2013.12.20., 884. o. [2] HL L 406., 2006.12.30., 1. o. [3] Az 1927/2006/EK rendelet 3. cikkének harmadik bekezdése szerint. [4] Az uniós gazdasági tevékenységek egységes ágazati osztályozási rendszere, 2. felülvizsgálat http://ec.europa.eu/eurostat/ramon/nomenclatures/index.cfm?TargetUrl=LST_NOM_DTL&StrNom=NACE_REV2&StrLanguageCode=EN&IntPcKey=&StrLayoutCode=HIERARCHIC [5] Egységes nemzetközi kereskedelmi áruosztályozás, 4. módosítás. http://unstats.un.org/unsd/publication/SeriesM/SeriesM_34rev4E.pdf [6] Forrás: Eurostat (internetes adatkód: DS_018995). [7] Forrás: Eurostat (internetes adatkód: lfsq_egan22d). [8] A CIG rendszer keretében az Istituto Nazionale della Previdenza Sociale-INPS (Országos Társadalombiztosítási Intézet) pénzügyi támogatást folyósít a munkavégzésből felfüggesztett vagy csökkentett munkaidőben dolgozó munkavállalóknak. [9] Forrás: ISTAT. [10] Forrás: Banca d’Italia. [11] Forrás: Eurostat [12] HL C 373., 2013.12.20., 1. o. [13] HL L 406., 2006.12.30., 1. o. [14] HL C 373., 2013.12.20., 1. o. [15] HL C […]., […]., […]. o. [16] HL L 347., 2013.12.20., 884. o.